Ribe Stifts Adresseaviser, 1833-12-13
Udenlandske Efterretninger. Spanien. Da Sarsfield, som mældt er, uden Sværdslag rykkede ind i Bilbao, lagde den største Deel af Besætningen en særdeles Hengivenhed for Dronningen for Dagen, og 1500 unge Mennesket af de meest velhavende Familier tilbøde at ville danne en Borgergade, for at forsvare Staden imod fremtidige Angreb af Jnsurgenterne. Om disse troede man, at de vilde forsøge at tage en Stilling ved Tolosa; men det lod siden til, at alle de, som vare blevne sammen, vilde vende til Navarra. Sarsfield havde i Sinde at efterlade en Garnison i Bilbao og derpaa ufortøvet forfølge de Flygtende, for hvilke Castannon og El Pastor, som d. 29 satte sig i Marsch fra St. Sebastian, søgte at afskiære Tilbagetoget. Jnsurgenterne syntes ikke at være indbyrdes enige; i det Mindste havde Castannon berettet, at, da nogle Hovdinger efter Træfningen ved Briviesca vilde kaste sig ind i Alava med Resten af deres Tropper, havde disse vægret sig under det Paaskud, at de ikke vilde kæmpe for de baskiske Provindsers Privilegier. En Mængde Flygtninger strømmede fremdeles ind over den franske Grændse; iblandt disse befandt sig Høvdingen Verastegue. Om Merinos og Cuevillas vidste man Jntet; efter nogle Angivelser havde de med Flid ladet Sarsfield passere, i det Haab, at han i de baskiske Bjergegne skulde falde i en Snare. - Foruroligende Efterretninger om en farlig Opstand i Valencia ere siden ikke blevne bekræftede; dog skal det være vist, at de nordlige Egne i denne Provinds, ligesom de sydlige i Catalonien, foruroliges af carlistiske Bander. - J Madrid var, ifølge de sidste Efterretninger, Alt roligt; Dronning Regentinden heldede meere og mere til det constitutionelle Partii, hvad enten det nu var med hendes gode Villie, eller, hvad de franske Blade troe, hun af Omstændighederne saae sig nødtvungen til at bringe dette Parti det ene Offer efter det andet. Den nye Krigsminister Zarco hører saaledes til dem, der i Aaret 1823 bleve erklærede som Saadanne, der ikke kunde purificeres, skjønt han siden, dog først 1832, blev specielt benaadet af Kongen. Fremdeles er GeneralCapitanatet i Granada blevet besat med Fyrst Anglo na, som var een af de ivrigste Befordrere af Revolutionen 1820. Forviist 1823, fik han vel 1831 Tilladelse til at vende tilbage; men Ferdinand frygtede ham alt for meget, til at han skulde betroe ham noget Embede. Endvidere er Marquis Espeia, som ogsaa i hiin Tid beklædte en anseelig Post, udnævnt til Gouverneur i Madrid. - Krigsministeren Zarco har strax efter sin Tiltrædelse begyndt at reorganisere sit Departement og navnlig at restaurere den af Ballasteros 1815 oprettede Generalstab, hvis Medlemmer 1820 sluttede sig til den constitutionelle Sag. Et Decret af 20de Novbr. sætter dette Jnstitut under General Montes's Ledning. Ved et andet Deeret af samme Dato er en Commission udnævnt til at udarbeide et Reglement for Jagt og Fiskeri. Endnu en anden Commission skal affatte et Lovforslag om Theattet, der, ifølge det derom udstedte Decrets Ord, skal betragtes som et Befordringsmiddel, saavel for Civilisationen, som for flere Jndustrigrene. Endelig har et, for nogle Uger siden formedelst Angreb paa Ministeriet forbudet, Blad faaet Tilladelse til at udkomme paa ny, under Titel af "Spaniens Morgenrøde". Efter Jndicateur de Bordeaux har General Rodil sat sig i Marsch med en Afdeling Tropper, for at observere D. Carlos, som har trukket sig tilbage til Chaves, i Nærheden af den gallitiske Grændse. Bourmont var med een af sine Sønner, General Clouet og flere andre Officerer paa Reisen til Almeria i Provindsen Granada, hvor de skulde indskibes.